Ο Γιάννης Αντετοκούνμπο ανήκει πλέον στο Top-10 των κορυφαίων παικτών του ΝΒΑ και συμπεριφέρεται ως πραγματικός σταρ του σπουδαιότερου πρωταθλήματος μπάσκετ στον κόσμο.

Το παιχνίδι στο «Μάντισον Σκουέρ Γκάρντεν» έχει ολοκληρωθεί και ο Αντετοκούνμπο κάνει δηλώσεις στον δημοσιογράφο του Fox News Τέλι Χιουζ, ο οποίος στην αποφώνηση αποκαλεί τον Έλληνα άσο «πραγματικό σταρ», ο οποίος λάμπει στα μεγάλα παιχνίδια.

"It was great to hit a game winner here, but I wanna hit a game winner in Milwaukee back home." - @Giannis_An34 #OwnTheFuture pic.twitter.com/Qh7sqWhw5d — Milwaukee Bucks (@Bucks) January 5, 2017

Λίγη ώρα αργότερα, ο Αντετοκούνμπο, με το βλέμμα πάντα χαμηλά θα ζητήσει από τον οδηγό του πούλμαν που μεταφέρει την ομάδα των Μπακς να ανοίξει την πόρτα προκειμένου να κατέβει και να ανταποκριθεί στο κάλεσμα λιγοστών Ελλήνων που τον φωνάζουν στον δρόμο.

Θα υπογράψει αυτόγραφα, αλλά όταν ένας Έλληνας θα του ζητήσει να υπογράψει στην ελληνική σημαία, ο Γιάννης με την απόλυτη ένδειξη σεβασμού θα αρνηθεί ευγενικά.

«Δεν βάζω υπογραφή στη σημαία», είπε στους Έλληνες χαμογελαστός, χάρισε μερικά high-five και αποχώρησε περήφανος ακούγοντας ρυθμικά το όνομά του!